Virallinen lehti nro C 207 , 21/07/1999 s. 0131



KIRJALLINEN KYSYMYS E-3830/98 esittäjä(t): Paul Rübig (PPE) komissiolle (22. joulukuuta 1998) Aihe: Kansainvälisten taloudellisten myllerrysten vaikutus Euroopan teräsmarkkinoihin - oikeudenmukainen maailmankauppa Kansainvälinen teräskauppa on uusien haasteiden edessä: kolme suurta maailman aluetta - Venäjä, Kaakkois-Aasia ja Latinalainen Amerikka - on taloudellisissa vaikeuksissa. Tällä on kaksi seurausta: perinteisten kauppavirtojen muuttuminen on johtanut suunnattomaan tuonnin kasvuun Euroopassa. Tuonti Aasiasta on kasvanut 520 % ja tuonti USA:sta 109 % vuonna 1998. Toisaalta markkinoiden keskittyminen on johtanut eurooppalaisen viennin vähenemiseen, mitä alueellis-protektionistiset pyrkimykset ovat pahentaneet entisestään. Euroopan teräksentuottajat ovat tähän mennessä uhmanneet tätä kehitystä menestyksekkäästi. Nyt tällä alalla tarvitaan ennen kaikkea säädöksellisiä toimia. Mitkä toimenpiteet ovat komission mielestä tarpeellisia oikeudenmukaisten kilpailuehtojen takaamiseksi maailmanlaajuisesti? Pyydän komissiota erityisesti luettelemaan kaikki nykyiset ja vireillä olevat polkumyynnin ja tukien vastaiset menettelyt. Komission jäsenen Sir Leon Brittaninkomission puolesta antama vastaus (19. tammikuuta 1999) Komissio tietää, että yhteisön terässektori on joutunut kokemaan tuonnin poikkeuksellisen voimakkaan kasvun ja viennin samanaikaisen laskun Kaakkois-Aasiassa viime vuonna alkaneen kriisin seurauksena. Näissä oloissa on kaikkien osapuolten toimittava vastuuntuntoisesti siten, että terästä vievät maat pyrkivät varmistamaan oikeudenmukaisten kaupallisten käytäntöjen soveltamisen ja terästä tuovat maat puolestaan pidättymään suhteettoman voimakkaista tai harkitsemattomista reaktioista markkinoihinsa kohdistuviin paineisiin. Komissio on Maailman kauppajärjestön (WTO) toukokuussa 1998 pidetyn ministerikokouksen julkilausuman mukaisesti sitoutunut säilyttämään markkinoillepääsyn nykyisen tason ja samalla edistämään markkinoiden lisävapauttamista. Komission näkemyksen mukaan kaupan laajentuminen säännellyn järjestelmän puitteissa auttaa talouksia toipumaan nykyisistä taloudellisista vaikeuksista. Tässä yhteydessä tarvitaan kaupan suojakeinoja erityisongelmiin puuttumiseksi WTO:n sääntöjen mukaisesti. Komissio on vastaanottanut Euroopan rauta- ja terästeollisuuden liiton Euroferin valitukset siitä, että kuumavalssattujen teräskelojen tuonti tapahtuu polkumyynnillä (kuusi maata) ja on tuettua (kolme maata). Joulukuun 22. päivänä 1995 annetun polkumyynnin perusasetuksen (asetus (EY) 384/96(1)) mukaisesti komissio on tutkinut valitukset varmistaakseen, että ne täyttävät vaatimukset alustavien todisteiden toimittamisen osalta siten, kuin säädetään polkumyyntiä ja tuettua tuontia koskevissa perussäädöksissä, jotka molemmat ovat täysin WTO:n näitä aloja koskevien sopimusten mukaisia. Kuultuaan jäsenvaltioita asiasta komissio päätti 6. tammikuuta, että eurooppalaisten tuottajien alustavat todisteet olivat riittävät täysimittaisen tutkimuksen vireille panemiseksi. Käynnissä ovat tällä hetkellä seuraavat terästuotteita koskevat polkumyynnin ja tukien vastaiset tutkimukset (PT ja TT): >TAULUKON PAIKKA> (1) EYVL L 56, 6.3.1996.